
PATVIRTINTA







Lietuvos policijos generalinio komisaro







2018 m. kovo     d. įsakymu Nr. 5-V-
LIETUVOS POLICIJOS SISTEMOS SENJORŲ ŠAUDYMO VARŽYBŲ
NUOSTATAI
I SKYRIUS
VARŽYBŲ TIKSLAS

1. Lietuvos policijos sistemos senjorų šaudymo varžybų (toliau – varžybos) tikslas –  populiarinti šaudymo sportą tarp policijos sistemos pareigūnų, darbuotojų ir pensininkų, pagyvinti vyresnio amžiaus kolegų bendravimą, plėsti ryšius tarp vidaus reikalų sistemos pensininkų, nustatyti geriausius senjorus, kurie galėtų atstovauti Lietuvos policijai įvairiuose renginiuose, susijusiuose su šaudymo varžybomis.
II SKYRIUS
RENGĖJAI IR VADOVAVIMAS VARŽYBOMS

2. Varžybas organizuoja ir joms vadovauja Policijos departamento prie Vidaus reikalų ministerijos (toliau – Policijos departamentas) Žmogiškųjų išteklių valdyba kartu su Lietuvos policijos veteranų asociacija.
III SKYRIUS
VIETA IR LAIKAS

3. Varžybos rengiamos 2019 m. balandžio 4 d. Policijos departamento šaudymo tire (T. Kosciuškos g. 7, Vilnius). Paraiškų patikslinimas varžybų vietoje nuo 9 iki 9.45 val. Varžybų pradžia – 10 val.
IV SKYRIUS
DALYVIAI
4. Varžybose gali dalyvauti visų Lietuvos policijos įstaigų pareigūnai ir darbuotojai, gimę iki 1969 metų, vidaus reikalų sistemos pensininkai. Taip pat kviečiamos dalyvauti ir moterys. 
5. Dalyviai skirstomi į tris grupes: 
5.1. dirbantys policijos sistemoje pareigūnai ir darbuotojai (vyrai); 
5.2. vidaus tarnybos sistemos pensininkai (vyrai);
5.3. moterys (bendra grupė).
6. Vidaus tarnybos sistemos pensininkams amžiaus cenzas netaikomas.
7. Kiekvienai policijos įstaigai gali atstovauti ne daugiau kaip 3 dirbantys asmenys. 
8. Kiekvienam Lietuvos policijos veteranų filialui gali atstovauti ne daugiau kaip 3 vidaus reikalų sistemos pensininkai.
V SKYRIUS
PARAIŠKOS
9. Preliminarios paraiškos pateikiamos iki š. m. balandžio 2 d. Policijos departamento Žmogiškųjų išteklių valdybai elektroniniu paštu petras.pranckunas@policija.lt. Varžybų dieną naujos komandos neregistruojamos, vyks tik iki nurodytos datos užsiregistravusių komandų paraiškų patikslinimas. 
10. Vidaus reikalų sistemos pensininkai, pageidaujantys dalyvauti varžybose, gali teikti paraiškas iki nurodytos dienos elektroniniu paštu tiesiogiai organizatoriams, kreiptis į Lietuvos policijos veteranų asociacijos filialą arba policijos įstaigos sporto instruktorių pagal savo gyvenamąją vietą.
11. Pateikdamas paraišką, dalyvis kartu patvirtina, kad yra susipažinęs ir sutinka su varžybų sąlygomis, žino saugaus elgesio su šaunamuoju ginklu taisykles bei įsipareigoja laikytis šaudykloje nustatytos tvarkos. 
12. Dalyviai, nepateikę preliminarių paraiškų, varžybų dieną neregistruojami.
VI SKYRIUS
VARŽYBŲ EIGA IR SĄLYGOS

13. Šaudoma tik policijos sistemoje naudojamais 9 mm kalibro ginklais (pistoletais). Pareigūnai atvyksta su jiems skirtais tarnybiniais ginklais. Taip pat galima šaudyti su asmeniniais, varžybų sąlygas atitinkančiais (neperdirbtais) ginklais. Pensininkai galės naudotis ir organizatorių ginklais. Bandomųjų šūvių nėra. 

14. Dalyviai varžysis atlikdami du pratimus:

1 pratimas

 
[image: image1]
Prizininkams surinkus vienodą taškų sumą, aukštesnė vieta skiriama dalyviui, turinčiam daugiau geresnių pataikymų. Esant vienodam ir šiam rezultatui, papildomai skiriami 3 šoviniai ir papildomai šaudoma, laikant ginklą po 1 kartą kaire, dešine ir abiem rankomis. Jei dalyviai ir čia surenka vienodą taškų sumą, pirmenybė skiriama dalyviui, pratimą atlikusiam greičiau.

2 pratimas

Prizininkams surinkus vienodą taškų sumą, aukštesnė vieta skiriama dalyviui, turinčiam daugiau geresnių pataikymų. Esant vienodam ir šiam rezultatui, papildomai skiriami 3 šoviniai ir papildomai šaudoma, laikant ginklą abiem rankomis. Jei dalyviai ir čia surenka vienodą taškų sumą, pirmenybė skiriama dalyviui, greičiau atlikusiam pratimą.
 VII SKYRIUS
NUGALĖTOJŲ NUSTATYMAS

15. Nugalėtojai nustatomi tik asmeninėje įskaitoje, sumuojant abiejų pratimų rezultatus. 

16. Esant vienodam abiejų pratimų rezultatui, pirmenybė teikiama dalyviui, turinčiam daugiau geresnių pataikymų abiejuose pratimuose. Esant vienodam ir šiam rezultatui, pirmenybė teikiama dalyviui, kuris užėmė aukštesnę vietą pirmame pratime.
17. Visose grupėse nugalėtojai nustatomi atskirai. 
VIII SKYRIUS
APDOVANOJIMAS
18. Kiekvienos grupės dalyviai, iškovoję I–III vietas, apdovanojami prizais, atitinkamo laipsnio diplomais ir specialiais 2019 m. Lietuvos policijos sporto renginių medaliais.
19. Nugalėtojai gali būti apdovanojami piniginiu ir kitais papildomais Lietuvos policijos veteranų asociacijos įsteigtais prizais.
IX SKYRIUS
APRŪPINIMAS

20. Policijos departamentas padengia varžybų rengimo, teisėjavimo, apdovanojimo ir kitas organizacines išlaidas. Dalyvių maitinimo, kelionės ir gyvenimo išlaidas apmoka komandiruojanti įstaiga arba patys dalyviai.

21. Lietuvos policijos veteranų asociacija skiria piniginį ir kitus papildomus prizus.

22. Varžybų organizatoriai aprūpina šoviniais (dalyviui skiriama 20 vnt.), taikiniais, akių ir ausų apsaugos priemonėmis. Varžybose galima šaudyti su savo (tik gamykliniais) šoviniais. 
X SKYRIUS
BAIGIAMOSIOS NUOSTATOS

23. Dalyviai privalo turėti tarnybinį arba Lietuvos Respublikos vidaus reikalų ministerijos ar Valstybinio socialinio draudimo fondo valdybos prie Socialinės apsaugos ir darbo ministerijos išduotą pensijos gavėjo pažymėjimą.
24. Išsamesnę informaciją apie varžybas teikia Policijos departamento Žmogiškųjų išteklių valdybos Karjeros skyriaus vyriausiasis specialistas Petras Pranckūnas, tel. žin. 48092.
______________________
Taikinys:�
1 figūrinis (žalios spalvos krūtinė).�
�
Atstumas iki taikinio:�
15 m�
�
Šovinių kiekis:�
10 vnt.�
�
Laikas:�
3 min.  �
�
Ginklo padėtis:�
ginklas neužtaisytas, padėtas ant stalo (dėtuvė su šoviniais padėta šalia).�
�
Pratimo pradžia:�
pratimo atlikimo pradžia – garsinis signalas.�
�
Atlikimo sąlygos:�
ginklas užtaisomas ir šaunami 5 šūviai laikant ginklą dešine ranka ir 5 šūviai laikant ginklą kaire ranka.�
�
Pratimo pabaiga:�
paskutinis šūvis arba laiko limitas.�
�
Vertinimas:�
skaičiuojami rezultatai, kiek pataikyta į taikinį. Už šeštą ir kiekvieną kitą šūvį ta pačia ranka nubraukiama po vieną geriausią rezultatą. �
�






15 m





Taikinys:�
1 figūrinis (žalios spalvos krūtinė).�
�
Atstumas iki taikinio:�
25 m�
�
Šovinių kiekis:�
10 vnt.�
�
Laikas:�
2 min. �
�
Ginklo padėtis:�
ginklas neužtaisytas, padėtas ant stalo (dėtuvė su šoviniais padėta šalia).�
�
Pratimo pradžia:�
pratimo atlikimo pradžia – garsinis signalas.�
�
Atlikimo sąlygos:�
ginklas užtaisomas ir šaudoma 10 šūvių, laikant ginklą dviem rankomis.�
�
Pratimo pabaiga:�
paskutinis šūvis arba laiko limitas.�
�
Vertinimas:�
skaičiuojami rezultatai, kiek pataikyta į taikinį. �
�

